สปา-นวดเพื่อสุขภาพ กว่าหมื่นแห่งเฮ! ครม.สั่งเว้นค่าธรรมเนียม 1 ปี บรรเทาผลกระทบโควิด
สปา-นวดเพื่อสุขภาพ กว่าหมื่นแห่งเฮ! ครม.สั่งเว้นค่าธรรมเนียม 1 ปี บรรเทาผลกระทบโควิด
สปา-นวดเพื่อสุขภาพ กว่าหมื่นแห่งเฮ! ครม.สั่งเว้นค่าธรรมเนียม 1 ปี บรรเทาผลกระทบโควิด
26 ม.ค. 2564

นางสาวไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (26 ม.ค.64) อนุมัติหลักการร่างกฎกระทรวงยกเว้นค่าธรรมเนียมรายปีสถานประกอบการเพื่อสุขภาพ ให้แก่ผู้ประกอบกิจการสปา กิจการนวดเพื่อสุขภาพหรือเพื่อความงาม เป็นระยะเวลา 1 ปี เพื่อบรรเทาผลกระทบจากการแพร่ระบาดโควิด-19 ที่ผู้ประกอบการได้รับผลกระทบต้องปิดกิจการหรือมีรายได้ลดลง
สำหรับอัตราค่าธรรมเนียมปกติกิจการสปาจะเสียค่าธรรมเนียม 1,000 บาท/ปี สำหรับกิจการการนวดเพื่อสุขภาพหรือเพื่อความงามจะเสียค่าธรรมเนียม 500 บาท/ปี
นอกจากนี้ในการประชุมศูนย์บริหารสถานการณ์โควิด-19 (ศบค.) ชุดใหญ่ วันที่ 29 ม.ค. นี้จะการพิจารณาการคลายล็อกมาตรการต่างๆ
ทั้งนี้ กระทรวงสาธารณสุขรายงานว่า มีกิจการสถานประกอบการเพื่อสุขภาพที่ต้องชำระค่าธรรมเนียมรายปีประเภทกิจการสปาจำนวน 896 ร้าน กิจการนวดเพื่อสุขภาพและเพื่อเสริมความงามจำนวน 9,918 ร้าน ซึ่งจะทำให้รัฐสูญเสียรายได้จากการเรียกเก็บค่าธรรมเนียมรายปีรวมเป็นเงิน 5,828,000 บาท แต่การยกเว้นค่าธรรมเนียมดังกล่าวจะเป็นการช่วยเหลือเยียวยาและลดภาระและบรรเทาผลกระทบให้แก่ผู้ประกอบกิจการสถานประกอบการเพื่อสุขภาพ ซึ่งจะส่งผลดีต่อระบบเศรษฐกิจต่อไป